Downloaded from YTS.MX
Official YIFY movies site: YTS.MX
ΠΡΕΠΕΙ ΝΑ ΚΡΑΤΗΣΟΥΜΕ ΤΑ ΘΗΡΙΑ ΜΑΚΡΙΑ ΚΑΙ ΣΤΗ ΘΕΣΗ ΤΟΥΣ.
ΣΠΑΝΙΩΣ, ΛΟΙΠΟΝ, ΤΟΥΣ ΚΑΝΟΥΜΕ ΕΡΩΤΗΣΕΙΣ,
ΜΗΝ ΤΥΧΟΝ ΑΠΑΝΤΗΣΟΥΝ ΚΑΙ ΜΑΣ ΤΡΟΜΑΞΟΥΝ ΚΑΤΑΡΡΙΠΤΟΝΤΑΣ ΤΙΣ ΠΕΠΟΙΘΗΣΕΙΣ ΜΑΣ.
ΤΣΑΡΛΣ ΜΠOΟΥΝΤΕΝ
Ο ήχος του ωκεανού
ΣΤΕΝΟ ΦΡΕΝΤΕΡΙΚ ΑΛΑΣΚΑ
ΔΡ ΜΙΣΕΛ ΦΟΥΡΝΕ
"Προσπαθώ να ξεκινήσω μια συζήτηση".
Αυτός είναι ο πιο βασικός τρόπος που μπορείς να το πεις.
Θα βυθίσω ένα ηχείο στον ωκεανό και θα μιλήσω με μια φάλαινα,
ελπίζοντας να απαντήσει.
Αν πετύχει αυτό το έργο,
θα είναι το πρώτο πείραμα
όπου θα έχουμε συνδιαλεχθεί ενεργά με μια μεγάπτερη φάλαινα.
ΕΝΩ Η ΜΙΣΕΛ ΕΠΙΧΕΙΡΕΙ ΝΑ ΕΠΙΚΟΙΝΩΝΗΣΕΙ ΜΕ ΜΕΓΑΠΤΕΡΕΣ ΦΑΛΑΙΝΕΣ,
ΜΙΑ ΑΛΛΗ ΕΠΙΣΤΗΜΟΝΑΣ ΑΠΟΚΡΥΠΤΟΓΡΑΦΕΙ
ΠΟΣΟ ΜΑΚΡΙΑ ΕΚΤΕΙΝΟΝΤΑΙ ΟΙ ΕΠΙΚΟΙΝΩΝΙΕΣ ΤΟΥΣ
ΣΤΟΝ ΧΩΡΟ ΚΑΙ ΣΤΟΝ ΧΡΟΝΟ.
ΠΑΝΕΠΙΣΤΗΜΙΟ ΣΕΝΤ ΑΝΤΡΙΟΥΣ ΣΚΟΤΙΑ
ΔΡ ΕΛΕΝ ΓΚΑΡΛΑΝΤ
Μελετάμε το τραγούδι της μεγάπτερης επί 40, 50 χρόνια.
Και πάλι, κανείς δεν ξέρει πραγματικά γιατί τραγουδούν.
Τα πουλιά έχουν τραγούδια.
Το ίδιο και άλλες φάλαινες.
Μα το τραγούδι της μεγάπτερης φάλαινας... είναι ακόμη πιο περίτεχνο.
Έχουν ρυθμό.
Συγχρονισμένη αναπνοή.
Ρίμα και επανάληψη.
Ώρες ολόκληρες με μοτίβα εντός μοτίβων.
Δίχως ξεκάθαρη αρχή ή τέλος.
Θεωρώ το τραγούδι των μεγαπτέρων μια περίπλοκη επικοινωνία…
σε μια κλίμακα που ανάλογή της δεν γνωρίζουμε.
Εκτός από τη δική μας.
Ο πατριός μου ήταν κλασικός πιανίστας.
ΠΑΝΕΠΙΣΤΗΜΙΟ ΚΟΡΝΕΛ ΙΘΑΚΑ, ΝΕΑ ΥΟΡΚΗ
Όταν άρχισε να μου μαθαίνει πιάνο,
μου είπε να παίξω μία νότα και να κλείσω τα μάτια και να ακούω…
ώσπου να εξαφανιστεί ο ήχος.
Ήθελε να κατανοήσω τον ήχο βιώνοντάς τον.
Είναι πολύ ευκολότερο στη στεριά.
Και μετά βάζεις το χρονόμετρο.
ΕΡΓΑΣΤΗΡΙΟ ΒΙΟΑΚΟΥΣΤΙΚΗΣ ΜΗΧΑΝΙΚΗΣ ΚΑΙ ΚΑΤΑΣΚΕΥΩΝ ΚΟΡΝΕΛ
Αυτό το σύστημα επικοινωνεί με το κουτί;
Χρειάστηκαν δέκα χρόνια για να μπουν τα θεμέλια
προτού καν αρχίσουμε να δομούμε τα αρχεία αναπαραγωγής που θα παίζαμε στις φάλαινες.
-Ωραία. Συνδέθηκε. -Ωραία.
Ναι.
-Λειτουργεί; -Ναι, πολύ καλά.
-Τέλεια. Ωραία. -Εντάξει.
-Το ενεργοποίησες; -Ναι.
Ναι.
Ναι, με αυτό θα έχει πρόβλημα.
Αυτό είναι. Το κάλεσμα αναπαραγωγής. Αυτό το κάλεσμα θα παίξουμε…
Ή ένα από τα καλέσματα.
Ναι, πρέπει να το προσαρμόσουμε λίγο.
Ναι. Θα μπορούσαμε να μειώσουμε την ένταση.
Ίσως…
Παραμορφώνεται. Ίσως χρειαστεί προσαρμογή.
-Παραμορφώνεται απ' την ηχογράφηση. -Μάλιστα.
Ναι. Απ' την ηχογράφηση είναι.
Οι ηχογραφήσεις δεν έχουν καθαριστεί, δεν έχουν προσαρμοστεί καθόλου.
Καλό αυτό.
-Κάτι δεν πάει καλά. -Όχι. Κάτι δεν πάει καλά.
Προσπαθώ να ξεγελάσω τη φάλαινα.
Θα μιλήσω ειλικρινά.
Προσπαθώ να πείσω τη μεγάπτερη ότι υπάρχει μια άλλη φάλαινα στο νερό και καλεί.
Σκεφτήκαμε κάποια πράγματα, και ίσως να έχουμε βρει…
ΕΡΓΑΣΤΗΡΙΟ ΒΙΟΑΚΟΥΣΤΙΚΗΣ ΚΟΡΝΕΛ
Παλιότερα πειράματα με αναπαραγωγή δημιούργησαν φρικτούς ήχους κατά λάθος.
Έτσι λειτουργεί. Η μισή στροφή είναι το αληθινό τραγούδι.
Τελευταία φορά, ο τελικός ήχος ήταν σαν μεγάπτερη που εισέπνευσε ήλιο.
Κι αυτός είναι ο αναδομημένος.
Και αναρωτιούνταν γιατί δεν ανταποκρίθηκαν.
-Καθαρίζεις τα πάντα. -Ναι, όλο τον θόρυβο.
Κι εδώ είναι η κυματομορφή.
Το γαλάζιο είναι το αρχικό και το κόκκινο, αυτό που ακούμε.
-Κι ακούμε μόνο το κόκκινο. -Ναι.
Και, βασικά, δουλεύετε μόνο με σινιάλα; Δεν έχετε προβλήματα με το φασματογράφημα;
Πετάμε όλους τους ήχους της φάλαινας.
Εξαιρετική ιδέα.
Το μόνο πρόβλημα είναι ότι ως επί το πλείστον δεν έχουν τονικά καλέσματα.
Είναι καλέσματα διαμόρφωσης πλάτους.
Και είναι βραχέα. Πολλά από αυτά είναι κάπως…
Δεν είναι ούτε αρμονικά ούτε τονικά.
Καταπληκτικό!
Το κάνεις πολύ καλά.
Και πάλι, θεωρώ ότι θα παίξει ρόλο η σαφήνεια.
-Να το δοκιμάσουμε. -Ναι.
Αν ακούγαμε όλες τις φάλαινες ανά τον κόσμο ταυτόχρονα,
οι περισσότεροι ήχοι θα ήταν καλέσματα.
Μερικές φορές προκύπτουν σε αλληλουχίες που αλλάζουν σειρά.
Άλλες φορές προκύπτουν το ένα μετά το άλλο.
ΚΑΛΕΣΜΑ ΣΤΑΓΟΝΑ
Μα είναι βραχέα.
ΚΑΛΕΣΜΑ ΑΝΤΑΛΛΑΓΗΣ
Και καταλαβαίνουμε ελάχιστα για αυτά.
ΚΑΛΕΣΜΑ ΓΡΥΛΙΣΜΑ
Μα από όλα τα καλέσματα των μεγαπτέρων…
ΚΑΛΕΣΜΑ ΤΙΠΙ
ένα είναι το σημαντικότερο.
Το "γουόπ".
Αυτό το κάλεσμα παράγεται, θεωρούμε, από όλες.
Πρόκειται για ένα ζώο με τη δυνατότητα να παράγει απεριόριστο αριθμό καλεσμάτων.
Γιατί είναι μοναδικό αυτό το κάλεσμα;
Γιατί είναι ξεχωριστό;
Και ο καλύτερος τρόπος να αρχίσουμε να το ανακαλύπτουμε
είναι αναπαράγοντάς το σε μια φάλαινα για να δούμε αντιδράσεις.
Για αυτό το ερώτημα προετοιμαζόμουν.
Για αυτό πάλευα όταν το ξεκίνησα όλο αυτό στα 25 μου.
Και αυτό υποστήριζα ένθερμα όταν ξεκίνησα το διδακτορικό μου.
Και πρέπει να διασφαλίσω μια άψογη επιστημονική μεθοδολογία.
Τώρα μόλις αρχίζουμε να κατανοούμε
πώς αντιλαμβάνονται τον κόσμο οι μεγάπτερες φάλαινες.
Και πώς αντιλαμβάνονται η μία την άλλη μέσω του ήχου.
Η ΜΙΣΕΛ ΘΑ ΤΑΞΙΔΕΨΕΙ ΣΤΗΝ ΑΛΑΣΚΑ
ΓΙΑ ΝΑ ΕΞΕΤΑΣΕΙ ΑΝ ΟΙ ΜΕΓΑΠΤΕΡΕΣ ΧΡΗΣΙΜΟΠΟΙΟΥΝ ΤΟ ΚΑΛΕΣΜΑ ΓΟΥΟΠ
ΓΙΑ ΝΑ ΕΠΙΚΟΙΝΩΝΗΣΟΥΝ ΜΕΤΑΞΥ ΤΟΥΣ.
Η μαμά μου λάτρευε τον ωκεανό.
Και πάντα ήθελε να γίνει ωκεανογράφος,
αλλά απαγόρευαν στις γυναίκες να βγουν με βάρκες.
Έτσι, έγινε γεωγράφος.
Ποτέ δεν έπαψε να αγαπά τον ωκεανό, και σίγουρα…
το μετέδωσε και σ' εμένα!
ΕΡΕΥΝΗΤΙΚΗ ΜΟΝΑΔΑ ΘΑΛΑΣΣΙΩΝ ΘΗΛΑΣΤΙΚΩΝ
Ακριβώς. Αυτό είναι σημαντικό.
Το καλύτερο είναι να παρατηρείς το αλλόκοτο, το διαφορετικό.
Γιατί αυτό θα σου κινήσει την προσοχή,
αν παρατηρήσουμε τις διαφορές σε ατομικό επίπεδο.
Να το παρατηρήσουμε.
Οι επιστήμονες πίστευαν πάντα ότι τα τραγούδια ήταν μόνο για ζευγάρωμα.
Έχουμε ένα ωραίο μοτίβο.
Οπότε, ένα βιολί, ένα γάβγισμα, και σίγουρα αυτό θα είναι γουόπ.
Είναι τρία τέλεια παραδείγμα…
Ακούγοντας, όμως, ηχογραφήσεις μιας δεκαετίας από τον Ν. Ειρηνικό,
είδα να εμφανίζονται τα ίδια τραγούδια
σε πληθυσμούς που τους χώριζαν εκατοντάδες μίλια.
Είναι σημαντικό, όμως, που βλέπουμε τη δομή.
Έχουμε μια δυνατή στριγκλιά, μετά μια μονάδα χαμηλότερης συχνότητας,
μετά, τη δυνατή στριγκλιά και τη χαμηλότερη συχνότητα.
Αν το σκεφτείτε δομικά…
Το τραγούδι δεν μπορεί να αφορούσε μόνο το ζευγάρωμα.
Στο τραγούδι γίνονται μικρές αλλαγές.
Όλοι οι τραγουδιστές μαθαίνουν τις αλλαγές και το τραγούδι εξελίσσεται.
Γίνεται πιο περίπλοκο.
Κατόπιν, τα τραγούδια μεταφέρονται σε απόμακρους πληθυσμούς.
Και καθώς αυτό επαναλαμβάνεται,
διαμορφώνεται ο ήχος που έχουν χιλιάδες φάλαινες συλλογικά.
Όλο αυτό είναι ένα πολιτιστικό φαινόμενο.
Από την Αυστραλία, λοιπόν,
διαδίδεται πρώτα στη Νέα Καληδονία, 1.300 χλμ. μακριά.
Όλοι μαθαίνουν το τραγούδι μέσα σε δυο μήνες,
πράγμα απίστευτο, που ζώα μαθαίνουν τόσο γρήγορα μια μακρά, περίπλοκη διάταξη.
Τα τραγούδια ταξιδεύουν από δυτικά προς ανατολικά κάθε φορά,
συνδέοντας έναν ωκεανό φαλαινών με κουλτούρα.
Προσπαθώ να φτιάξω έναν χάρτη
για το πού διαδίδονται τα τραγούδια στον Νότιο Ειρηνικό.
Για να βρω τα σύνορά τους.
Για να βρω πού τελειώνει αυτή η κουλτούρα των μεγαπτέρων.
Η ΕΛΕΝ ΕΤΟΙΜΑΖΕΤΑΙ ΝΑ ΤΑΞΙΔΕΨΕΙ ΣΤΗ ΓΑΛΛΙΚΗ ΠΟΛΥΝΗΣΙΑ
ΓΙΑ ΝΑ ΔΕΙ ΑΝ ΚΑΙ ΕΚΕΙ ΟΙ ΦΑΛΑΙΝΕΣ
ΤΡΑΓΟΥΔΟΥΝ ΤΟ ΤΡΑΓΟΥΔΙ ΠΟΥ ΠΑΡΑΚΟΛΟΥΘΕΙ.
ΜΑΤ ΛΙΛΙ ΣΥΖΥΓΟΣ ΕΛΕΝ
-Φτάνει; Με τίποτα. -Αρκετό είναι, νομίζω. Γέμισέ το.
Έλα, Ζιν! Τι είναι αυτό;
Εδώ πάνω.
Πώς σου φαίνεται, Ζιν;
Καλό;
Η εργασία πεδίου πάντα είναι πρόκληση,
γιατί είσαι μακριά από αγαπημένα πρόσωπα.
Μα νόμιζα…
Κάποιες φορές, έχω καταφέρει να πείσω τον Ματ να με ακολουθήσει.
Κι ανακαλύψαμε ότι παθαίνει ναυτία, οπότε… δεν πήγε και τόσο καλά αυτό.
Πρέπει να κλείσεις το μάτι.
-Το ξέρω! -Βλέπεις τον καπνό;
Άνοιξες το… Ναι.
Η Έλεν πάντα ενεργοποιεί τους ανιχνευτές καπνού!
-Είσαι καλά; -Ναι!
Ευχαριστώ, αγάπη.
Δεν ξέρω από πού να ξεκινήσω. Λοιπόν.
-Ανάθεσε, Έλεν. -Ορίστε;
Ανάθεσέ μου δουλειές.
Εντάξει.
Μπορείς να μαζέψεις απ' το σχοινί ό,τι έχει στεγνώσει;
Φυσικά μπορώ.
Επίκειται απόλυτα ελάχιστη επικοινωνία, κι αυτό είναι άθλιο.
Είναι πολύ δύσκολο.
Πολύ δυσκολότερο για σένα, γιατί εγώ είμαι διαρκώς με κόσμο, με την ομάδα.
Κι έχεις και απασχόληση, έτσι;
Δεν υπάρχει ανάπαυλα στην εργασία πεδίου.
Όταν έχεις μεγάλο ενδιαφέρον και πάθος για το αντικείμενο,
είναι το προφανές που θες να κάνεις.
Λατρεύω την επιτόπια έρευνα.
Με κάνει τρισευτυχισμένη και είναι κάτι που λατρεύω.
Και δεν θα ήθελα να σταματήσω να το κάνω,
αλλά είναι πολύ δύσκολο που φεύγω.
Καλύτερα να προσπαθείς να μην το σκέφτεσαι, μάλλον.
Λοιπόν.
Έλα δω.
Έτσι μπράβο.
ΚΟΛΠΟΣ ΧΟΜΠΑΡΤ ΑΛΑΣΚΑ
ΤΙΣ ΠΡΩΤΕΣ ΔΥΟ ΕΒΔΟΜΑΔΕΣ ΠΑΡΑΤΗΡΗΣΗΣ,
Η ΜΙΣΕΛ ΘΑ ΕΧΕΙ ΤΗ ΒΟΗΘΕΙΑ ΜΙΑΣ ΣΥΝΑΔΕΛΦΟΥ ΕΡΕΥΝΗΤΡΙΑΣ ΚΑΙ ΜΙΑΣ ΦΟΙΤΗΤΡΙΑΣ.
Τέσσερα υδρόφωνα, εντάξει. Τηλεχειριστήριο, εντάξει.
Τέσσερα αδιάβροχα σακίδια με κολάρα και GPS, εντάξει.
Εντοπιστής, εντάξει. Μικρό μαύρο σακίδιο με μονάδα GPS σκάφους, εντάξει.
Το iPad, εντάξει. Η πράσινη πετσέτα είναι στο σακίδιο.
Μπαταρία Goal Zero με φορτιστές και ηλιακό πάνελ Goal Zero στο σακίδιο.
-Προστατευτικό. -Εντάξει.
Με κάμερα… Το έλεγξα το πρωί.
Κάμερα, κιάλια και επιπλέον μπαταρία κάμερας και μπαταρίες ΑΑ είναι όλα μέσα.
Άψογα. Μεγάλος κίτρινος αδιάβροχος σάκος, αδιάβροχα, σνακ.
ΜΑΓΚΙ ΝΑΪΤ ΦΟΙΤΗΤΡΙΑ ΒΟΗΘΟΣ ΕΡΕΥΝΑΣ
Όλα εντάξει.
Ωραία. Ηχείο αναπαραγωγής, εντάξει. Τέσσερα σωσίβια.
ΔΡ ΛΙΑΝΑ ΜΑΘΙΟΥΣ ΘΑΛΑΣΣΙΑ ΟΙΚΟΛΟΓΟΣ
-Δύο ασύρματοι. -Εντάξει.
-Στεγανοί σάκοι και μπουκάλια νερού. -Νερό.
Έχω γεμίσει τα δικά μου.
Αντιηλιακό.
Α, αντιηλιακό. Το έγραψα στη λίστα.
Στον σάκο είναι. Να βάλουμε στο πρόσωπο.
Θα κάνουμε την πρώτη μελέτη νότια και μετά θα κινηθούμε βόρεια.
Εντάξει.
Όταν βρίσκεσαι σε ένα τόσο όμορφο μέρος εύκολα ξεχνάς…
πως οι φάλαινες ίσως μας αναποδογυρίσουν.
Και με τόσο κρύο νερό, θα πεθαίναμε.
Κάποια είναι εκεί έξω.
Σίγουρα.
Σε άλλες σεζόν, έχουν περάσει εβδομάδες χωρίς να δω φάλαινες.
Φέτος έχουμε μόλις έναν μήνα για να μελετήσουμε τουλάχιστον 30.
Λοιπόν, υδρόφωνα, είναι 10:28, 11 Αυγούστου.
Είμαι η δρ Λιάνα Μάθιους, μαζί με τη δρα Μισέλ Φουρνέ.
Θα χτυπήσω τα χέρια τρεις φορές.
Κάθε αναπαραγωγή χρειάζεται μία ώρα.
Μέσα στο νερό θα παρακολουθήσουμε ακουστικά με υδρόφωνα μια φάλαινα,
ενώ το ηχείο μας παίζει καλέσματα γουόπ.
Έναρξη αναπαραγωγής.
Και από πάνω, θα σημειώνουμε όλα όσα βλέπουμε να κάνει μια φάλαινα.
Λέγεται εστιασμένη παρακολούθηση.
Συνδέοντας συμπεριφορές από την επιφάνεια με ηχογραφήσεις κάτω από το νερό,
θα έχω μια πλήρη εικόνα για την αντίδραση της φάλαινας στις αναπαραγωγές.
-Ξεκινάμε με την πρώτη ανάδυση. -Ναι.
-Νιώθω ότι θα πεταχτεί δίπλα μας. -Ναι.
Έναρξη μελέτης.
Πρώτη ανάδυση. Νοτιοδυτικά, 76.2.
Φύσημα.
Άκυρο. Δεν είναι η φάλαινά μας.
-Δεν είναι η φάλαινά μας. -Όχι.
Φύσημα. Δυτικά.
50.1.
Φύσημα. Βορειοδυτικά.
Κατάδυση. 36.3.
150.
-Η φάλαινά μας. -Ναι, αυτή είναι.
Εντάξει. Έχει λίγο λευκό στο ραχιαίο.
-Ναι; -Ναι.
Ναι. Οι λοβοί της ουράς με καθησύχασαν, γιατί κι η άλλη είχε μαύρους λοβούς.
Το πρόσεξα και λέω "Θεέ μου!"
-Είναι η δική μας. -Κι ο δεξιός λοβός.
-Ναι, ο δεξιός λοβός. -Ναι.
Μαύρος λοβός με πιτσιλιές. Και βάλανους επάνω.
-Ναι. -Ναι.
Εντάξει. Τελειώνει η μελέτη μας.
ΟΛΟΚΛΗΡΩΣΗ ΠΡΩΤΗΣ ΑΝΑΠΑΡΑΓΩΓΗΣ
-Επαφή. -Επαφή.
Επαφή.
Σας πειράζει να πάρω αυτό με το τσένταρ;
Πάρ' το.
Απογοητευτήκατε που δεν θα πάμε εκεί κάτω;
-Όχι. -Εντάξει.
Είναι ηθελημένο.
-Έχει πάρα πολλές φάλαινες εκεί. -Δεν θα έπρεπε να πάμε εκεί κάτω.
Μπορεί να μπερδευτούμε πολύ.
ΔΕΥΤΕΡΗ ΑΝΑΠΑΡΑΓΩΓΗ
-Δεν είναι η φάλαινά μας. -Σωστά.
Δεν είναι αυτή.
-Αυτές οι δυο δεν είναι οι δικές μας. -Σωστά.
Κι εκείνη που πετά νερό;
-Ναι. -Η δική μας είναι.
Ανάδυση. Πρώτη ανάδυση, 185.2.
Στα 180 μέτρα.
Σίγουρα είναι η δική μας.
Προσπαθώ να τη βρω με τα κιάλια.
Φύσημα.
Νότια, 178.5.
-Στα 365 μέτρα. Η πιο κοντινή; -Ναι.
-Δεν είναι η δική μας. -Όχι.
Διάγραψε όλη την τελευταία ανάδυση.
Αυτή η μελέτη έχει μεγάλες πιθανότητες αποτυχίας.
Η οργάνωση είναι πολύ περίπλοκη.
Όταν υπάρχουν πολλαπλές φάλαινες, είναι πολύ δύσκολο να παρακολουθήσεις μόνο μία.
ΜΟΟΡΕΑ ΓΑΛΛΙΚΗ ΠΟΛΥΝΗΣΙΑ
Είναι η ιδέα πως ίσως καταφέρω να συνεισφέρω σε αυτές τις γνώσεις.
Ότι θα είναι το μικρό μου κομματάκι για να βοηθήσω με το παζλ.
Ακόμη και στη χειρότερη σεζόν εργασίας πεδίου ή την πιο άθλια ημέρα,
αυτό μου δίνει κίνητρο κάθε πρωί.
Είμαι μια σπασίκλας επιστήμονας…
που προσπαθεί να καταλάβει τον πλανήτη μας και τα ζώα επάνω του,
προτού εξαφανιστούν.
Ώστε δεν έχεις χρησιμοποιήσει ξανά υδρόφωνο;
-Όχι ιδιαίτερα. -Εντάξει, ωραία.
Γενικώς, αυτό το τμήμα δεν το βρέχουμε, εκείνο βυθίζεται στη θάλασσα.
ΑΛΕΞ ΣΑΟΥΘ ΦΟΙΤΗΤΗΣ, ΖΩΟΜΟΥΣΙΚΟΛΟΓΙΑ
Αργούν να ανοίξουν με πεσμένη μπαταρία.
Μάλιστα.
Το ακούω από κει μέσα.
Ναι, αυτό είναι σίγουρα μια χαρά.
Το κόλπο είναι να βάλεις ένα κομμάτι μονωτική ταινία,
το οποίο τυλίγεις σφιχτά, αλλά όχι υπερβολικά.
-Μάλιστα. -Μη στραγγαλίσεις το καλώδιο.
Εντάξει.
Για να μειώσουμε τη βοή της συχνότητας του νερού;
-Αυτό εννοείς; -Ναι.
-Μειώνει τις δονήσεις χαμηλής συχνότητας. -Ναι.
Το είχε κληροδοτήσει στον επιβλέποντά μου ο δικός του επιβλέπων,
εκείνος σ' εμένα, κι εγώ τώρα το παρουσιάζω στην ομάδα μας.
Οπότε, είναι…
Είναι η αυστραλιανή τεχνική, ας πούμε!
-Όχι, είναι τέλειο. -Εντάξει.
Μόνο οι φάλαινες μας λείπουν.
ΡΙΤΣΜΟΝΤ ΦΡΑΝΚ ΚΑΠΕΤΑΝΙΟΣ
Κι εγώ χαίρομαι πολύ που σε βλέπω!
-Πολύ χαίρομαι που θα είμαστε μαζί. -Σαν τα χιόνια.
Το ξέρω, πάνε αιώνες! Ναι, λοιπόν…
Έχω μόνο δυο βδομάδες
για να καταγράψω ηχογραφήσεις υψηλής ποιότητας από διαφορετικές φάλαινες,
ώστε να ξέρω τι έχουν τραγουδήσει.
Συγγνώμη γι' αυτό. Τι λες;
Να δοκιμάσουμε εκεί ίσως; Γιατί ο ήχος είναι καλύτερος.
-Ναι. Ακούγεται… -Και μετά, πάμε…
Ναι. Η καλύτερη ιδέα.
-Έτοιμη ν' ακούσεις; -Ναι, έτοιμη.
-Ξετύλιξέ το. Ναι. Τέλεια. -Έτοιμοι.
-Θα αρχίσουμε να ακούμε τώρα. -Εντάξει.
Ακούω στο επίπεδο 95.
Ίσως ν' ακούγεται ελάχιστα.
Ίσως, ναι.
Παίζω ένα ακουστικό κρυφτούλι.
Ας βυθίσουμε όλο το… Ναι, όλο το καλώδιο.
Διότι δεν είναι κάθετο, και θα προτιμούσα να έχουμε το μεγαλύτερο δυνατό βάθος.
Κάτω από την επιφάνεια ακούγεται ένα τραγούδι
από άλλες φάλαινες για δεκάδες μίλια.
Το υδρόφωνό μου, όμως, δυσκολεύεται να καταγράψει πέρα από 1,5 με 3 χλμ.
Εντάξει. Θα το σταματήσω τώρα. Αρχείο 001.
-Το νιώθω από δω. -Ναι.
Οι φάλαινες τραγουδούν εκτός υφάλου,
μα τα βαθύτερα νερά είναι τόσο αβυσσαλέα,
που αν δεν προσέχεις, ίσως βυθίσουν τη βάρκα.
Ας δοκιμάσουμε εκεί… Εκεί πέρα.
Το νερό είναι ένα παράθυρο, μα κι ένας τοίχος.
Επιβεβαιώνουμε ότι έχουμε τραγούδι,
αλλά ο ήχος είναι κακός προς κάκιστος.
Σημαίνει πως είναι πολύ μακριά. Δεν μπορούμε να πάμε ως εκεί, δυστυχώς.
ΟΛΟΚΛΗΡΩΘΗΚΑΝ 5 ΑΠΟ 30 ΑΝΑΠΑΡΑΓΩΓΕΣ ΑΠΟΜΕΝΟΥΝ 24 ΗΜΕΡΕΣ
Δέκα χρόνια στην Αλάσκα και ποτέ δεν έχω δει τόσο πολλές φάλαινες.
Νομίζω πως ζημιώνουμε την αναπαραγωγή αν δεν…
κάνουμε μια σάρωση.
Ακολουθούμε εστιασμένα αυτό το ζώο και του βάζουμε την αναπαραγωγή,
μα δεν είναι το μόνο ζώο που το ακούει.
Που σημαίνει πως η αντίδρασή του θα αλλάξει.
Διότι ένας διάλογος μόνο ανάμεσα σ' εμάς τις δυο
δεν είναι το ίδιο με το να κάνουμε διάλογο με μια ομάδα ανθρώπων,
διότι θα αλλάξει η συνεισφορά μας.
-Ναι! -Και το πόσο προσέχουμε.
Δυσκολευόμαστε να αλλάξουμε μέθοδο.
Φυσικά. Τόσες εβδομάδες… Τόσους μήνες… Τόσα χρόνια…
-Πολύ καιρό. -…σχεδίαζα εστιασμένες παρακολουθήσεις.
-Μα όταν τις εφαρμόζεις στην πράξη… -Αλλάζει.
…και βλέπεις ένα σωρό άλλα πράγματα…
Δεν έχει σημασία πόσο καιρό το σχεδίαζα.
Ποιος είναι ο πιο εκλεπτυσμένος τρόπος
για να βεβαιωθούμε για κάτι που βλέπουμε στη φύση
χωρίς να υπερβάλλουμε, χωρίς να ελπίζουμε;
Θεωρώ ότι σ' αυτήν την ερώτηση…
Μια σάρωση είναι ο απλούστερος τρόπος να καταγράψουμε αντίδραση σε αναπαραγωγή.
Μεγάλη αλλαγή σχεδίων.
Πολύ μεγάλη.
-Πιστεύω πως… -Μάγκι;
Αλλάζουμε το πρωτόκολλο.
-Θα κάνουμε σαρώσεις. -Μόνο;
-Ναι. -Μόνο σαρώσεις;
Μόνο σαρώσεις.
Πίστευα πως θα είχα μόνο μία φάλαινα,
οπότε έμοιαζε πολύ λογικό να μελετήσω τι έκανε η μία φάλαινα.
Αντ' αυτού, έχω πολλές φάλαινες, μια απροσδόκητη έκπληξη.
Πρέπει να μάθω, λοιπόν,
αν ο αριθμός των γουόπ που παράγει η κάθε φάλαινα
αυξάνεται όταν παράγω εγώ ένα γουόπ.
Και ο καλύτερος τρόπος είναι να ξεκινήσω τις σαρώσεις.
Σημειώνω κάθε φάλαινα που βλέπω γύρω μου.
Αν, κατά μέσο όρο, ο αριθμός των γουόπ κάθε φάλαινας
αυξάνεται όταν παράγω εγώ ένα κάλεσμα γουόπ…
είναι πολύ ενδεικτικό ότι χρησιμοποιούν τα γουόπ για να επικοινωνούν.
ΠΡΩΤΗ ΑΝΑΠΑΡΑΓΩΓΗ ΣΕ ΠΟΛΛΑΠΛΕΣ ΦΑΛΑΙΝΕΣ
Έναρξη αναπαραγωγής.
Μάλιστα.
Θα πάμε προς τα κει για να κάνουμε χώρο.
Και μετά θα ξαναγυρίσουμε. Αργά, θα πάμε αργά.
-Τριάντα δεύτερα μετά την αναπαραγωγή. -Ευχαριστώ. Τριάντα.
Μέγεθος ομάδας, τέσσερις. 131, 455 μέτρα.
Μέγεθος ομάδας, δύο. 154, 900 μέτρα.
145. Μέγεθος ομάδας, δύο.
-Μπορείς λίγο πιο αργά; -Δύσκολο.
Εμβέλεια, 180 μέτρα.
Επανάλαβε εκείνο το αζιμούθιο.
142.
Μέγεθος ομάδας, δύο…
Στα 230 μέτρα.
185. Μέγεθος ομάδας, μία.
-Επανάλαβε το τελευταίο, συγγνώμη. -185. Μέγεθος ομάδας, μία. 230 μέτρα.
180 μέτρα. Μέγεθος ομάδας, μία. 256.
Είμαι στο μέγεθος ομάδας, τέσσερις, στα 900 μ.
-Ποιο ήταν το αζιμούθιο; -Δεν ξέρω.
Σταματάμε και πάμε απ' την αρχή.
Είναι πάρα πολύ γρήγορα και δεν έχω προλάβει να τα δω.
Το ξέρω. Και είναι… Ας τα διαγράψουμε όλα και πάμε πάλι.
Όσο δύσκολο κι αν ήταν αυτό, ήταν ευκολότερο.
Αντί για την εστιασμένη παρακολούθηση ενός ζώου;
Ναι. Δείτε εκείνες. Δείτε εκεί.
Λοιπόν. Έναρξη μελέτης.
Ωραία. Μέγεθος ομάδας, τρεις. 159.
Βασικά, θέλω να δω εμάς.
-Πότε άρχισε η αναπαραγωγή; -11:32.
-Αυτό πρέπει να είναι. -Νομίζω πως είμαστε εμείς.
Μα και πάλι, εναρμονίζεται.
Εναρμονίζεται. Ναι. Ακούγεται πάρα πολύ ρεαλιστικό.
Ναι.
-Αυτό δεν είμαστε εμείς. -Όχι.
-Όχι, εμείς είμαστε εδώ. -Ναι.
Νομίζω πως το γουόπ είναι ένα είδος χαιρετισμού.
Πιθανώς "Γεια σου, εγώ είμαι…"
Και προκύπτει το ερώτημα:
Αν κάθε φάλαινα έχει το δικό της γουόπ…
μήπως έτσι αναγνωρίζονται μεταξύ τους;
Γι' αυτό παίζω αυτόν τον ήχο.
Προτού κάνεις τη συζήτηση…
βοηθά να συστηθείς.
Τι άλλο βρήκαμε εδώ μέσα;
Θέλαμε να δούμε αν έκαναν γουόπ πριν αρχίσουμε να κάνουμε εμείς, έτσι;
-Εμείς είμαστε εδώ. -Εμείς είμαστε.
Δεν βλέπουμε πολλά γουόπ πριν από τα δικά μας.
Επιμένουν να απαντούν.
Μπορεί να είναι τυχαίο.
Να τες πάλι.
-Λιάνα! -Τι;
-Έλα δω. -Εντάξει.
-Μάγκι. Έλα να μας σπρώξεις. -Θεέ μου!
-Πιάσαμε έδαφος.
Τρίζει!
Δεν βοηθάω. Δεν συμμετέχω σ' αυτό.
Δεν θα φάω καμιά μήνυση αν γίνει κάτι!
Ακουμπάμε κάτω; Νομίζω πως ναι!
-Θα μείνω εδώ να σας κρίνω. -Δεν μπορούμε να κουνηθούμε;
Αν πάμε προς τα κει έχει λιγότερο έδαφος.
-Έτοιμη; -Θεέ μου, κλαίω!
Θεέ μου, θα τα κάνω πάνω μου!
Ναι! Μάγκι!
-Προσεκτικά. -Δεν είναι καθόλου καλή ιδέα.
-Μπορείς ν' ανέβεις; -Μάλλον.
Αν το κρατήσεις πιο ψηλά… Ναι.
Πρέπει να πηδήξεις.
Πήδα και καβάλα το. Θεέ μου.
Θεέ μου, ας μην κοπανήσει στο δέντρο!
Παίρνω πράγματα που αγαπώ εδώ και τα εφαρμόζω και στο σπίτι μου.
Σαν τι;
Όπως να μην έχω ίντερνετ.
Ναι. Δεν έχεις ίντερνετ στο σπίτι;
Όχι, δεν έχω. Ναι.
Έχει πολλή ησυχία στο σπίτι μου.
Είμαι πολύ μακριά απ' τον θόρυβο, οπότε όταν βγαίνω έξω ακούγεται κάπως…
Ναι.
Όταν ξυπνάω το πρωί, είναι σαν να ξυπνάω σε σκηνή.
Ναι. Η μετάβαση απ' τη ζωή εδώ είναι πολύ πιο δύσκολη.
Θέλει μέρες ολόκληρες για να επαναρρυθμιστείς
στην πραγματικότητα και στον κόσμο, κι είναι απλώς…
Το θέμα είναι ότι δεν θεωρώ πως η πραγματικότητα είναι εκείνη, αλλά αυτή.
Αυτός είναι ο πραγματικός κόσμος.
Ναι, μα δεν είναι ο πραγματικός κόσμος όπου ζούμε συνέχεια.
-Ναι. -Πρέπει να επανεκκινούμε
στην καθημερινή ζωή που κάναμε πριν από αυτό, κι είναι δύσκολο.
Κάποια πράγματα που κάνουμε δεν είναι έμφυτα.
Μαθαίνονται.
Μας λένε με ποιον συνδεόμαστε.
Και πού ανήκουμε.
Λειτουργήσαμε ως καλή ομάδα σήμερα.
Ναι.
Φροντίσαμε η μία την άλλη.
-Γελάσαμε πολύ. -Γελάσαμε πολύ σήμερα.
Δεν θες να σε κουρέψω;
Όλα αυτά τα αποκαλούμε "πολιτισμό".
Οι παλιότεροι πολιτισμοί δεν είναι ανθρώπινοι.
Προέρχονται από τον ωκεανό.
Για πολλές γενιές, οι ερευνητές τις θεωρούσαν μοναχικές
όταν δεν τις βλέπαμε μαζί.
Μα δεν ήταν μόνες, για αιώνες ολόκληρους.
Πριν από 40 εκατομμύρια χρόνια, οι εγκέφαλοί τους αναπτύχθηκαν ραγδαία.
Προτού σταθούμε στα πόδια μας εμείς.
Προτού ανακαλύψουμε τη φωτιά.
Η συναίσθησή τους αναπτύχθηκε επειδή κοινωνικοποιήθηκαν.
Περιοχές σχετικές με τον εαυτό και την κοινότητα
έγιναν πιο πολυσύνθετες απ' ό,τι σε οποιονδήποτε άλλον εγκέφαλο.
Συμπεριλαμβανομένων εμάς.
Προέκυψαν οι αισθήσεις της όρασης και του ήχου.
Επέτρεψαν στις φάλαινες να βλέπουν η μία την άλλη μέσω του ήχου.
Οι φάλαινες αναπτύχθηκαν για να χτίζουν σχέσεις στο σκοτάδι.
-Μια ουρά. -Πού… Ουρά στ' αριστερά!
Έχω μία εκεί και μία εκεί.
Λοιπόν. Ηχογράφηση στις 13:50.
Πράγματι έχουμε έναν τραγουδιστή.
Τα βογκητά είναι ιδιαίτερα… Ακούς κάθε λεπτομέρεια, είναι υπέροχα.
Αυτό ακριβώς θέλουμε. Αυτό είναι. Αυτό είναι το καλό!
Είναι το καλό. Θα αφήσουμε το καλώδιο για μία ώρα.
Αυτός είναι ο χρυσός μας.
-Είναι αυτό που θέλαμε για φέτος. -Ναι.
Το τραγούδι που ηχογραφήσαμε διαφέρει από εκείνο που παρακολουθούσα.
Ένα νέο τραγούδι, που δεν το έχω ξανακούσει ποτέ.
Σε 20 χρόνια ηχογραφήσεων τραγουδιών παντού στον Νότιο Ειρηνικό,
είναι η πρώτη φορά που βλέπω κάτι τέτοιο.
Μα δεν το θεωρώ μια ανωμαλία.
Το τραγούδι έχει μια περίπλοκη δομή και πλήρως σχηματισμένα μοτίβα.
Ίσως η Γαλλική Πολυνησία να μην είναι το τέλος του χάρτη.
ΟΛΟΚΛΗΡΩΘΗΚΑΝ 13 ΑΠΟ 30 ΑΝΑΠΑΡΑΓΩΓΕΣ ΠΟΛΛΑΠΛΩΝ ΦΑΛΑΙΝΩΝ
ΑΠΟΜΕΝΟΥΝ 20 ΗΜΕΡΕΣ
Σε μία εβδομάδα, η Λιάνα και η Μάγκι επιστρέφουν στις δουλειές τους.
Μα νομίζω πως επιτέλους το καταλαβαίνουμε.
Από τότε που αρχίσαμε να παρακολουθούμε δεκάδες φάλαινες,
το δυσκολότερο είναι ο υπολογισμός της απόστασης με το μάτι.
Κάθε πρωί, λοιπόν, εξασκούμαστε.
-Μαντεύω εγώ. -Εντάξει.
-Εγώ… -Εσύ πρώτη.
Θα έλεγα 114 μέτρα.
-Εγώ είπα 135. -Θα μπορούσε.
155.
-Εγώ πίστευα κάπου μεταξύ 135 και 180. -Αλήθεια; Εγώ έλεγα από 90 μέχρι 135.
-Εντάξει. -Έπεσα έξω.
-Από 135 μέχρι 180. -Εγώ θα έλεγα 135 με 180.
Από… Θεέ μου, μην κουνιέσαι.
Είναι 120.
-Είμαστε λίγο πιο κάτω. -Ναι.
Υπερεκτιμάμε την απόσταση.
-Έτοιμη; -Ναι.
-70. -Θα έλεγα 70.
-Πιο κοντά από 90. -65.
-Εντάξει. Νιώθω καλύτερα. -Ναι.
-Ζέστη έχει σήμερα. -Νιώθω απίστευτα άβολα.
Επίσης, σήμερα είσαι σαν…
-Γαλλιδούλα που κάνει έρευνα. -Αλήθεια;
Με το κοτσάκι και ντυμένη στα μαύρα.
Δεν φαίνονται οι λεκέδες απ' τον ιδρώτα στο μαύρο,
και μπορώ να βάλω ένα καπέλο.
Λειτουργική μόδα.
-Λειτουργική μόδα. -Ναι.
Εγώ έχω ν' αλλάξω μπλούζα έξι μέρες.
Είναι τόσο θεαματικές. Τόσο πολλές φάλαινες.
Εκεί, εκεί κι εκεί… Και εκεί, κι εκεί, και…
Σοβαρά;
Λιάνα, έχουμε διαρροή καυσίμων από πίσω.
-Εντάξει, γυρνάμε πίσω. -Ναι.
Δουλεύει.
Ναι, ναι.
Δεν ξέρω από πού ακριβώς έχουμε διαρροή, οπότε πρέπει να το ανακαλύψω.
Ξέρω, όμως, πως όταν βάζω καύσιμα είναι μια χαρά, αλλά κάτι συμβαίνει. Νομίζω…
Δεν θα κάνω εικασίες τώρα. Το παλεύω, όμως.
Εντάξει.
Απλώς για τις επόμενες ώρες δεν θα μπορώ να ασχοληθώ με τίποτα άλλο,
και θα είμαι σε φάση επίλυσης προβλήματος μέχρι να λυθεί αυτό.
-Έγινε. -Εντάξει.
ΤΙΣ ΥΠΟΛΟΙΠΕΣ ΗΜΕΡΕΣ ΕΡΓΑΣΙΑΣ ΠΕΔΙΟΥ ΤΗΣ ΛΙΑΝΑ ΚΑΙ ΤΗΣ ΜΑΓΚΙ,
Η ΟΜΑΔΑ ΔΕΝ ΜΠΟΡΕΙ ΝΑ ΚΑΝΕΙ ΑΝΑΠΑΡΑΓΩΓΕΣ ΕΞΑΙΤΙΑΣ ΤΟΥ ΧΑΛΑΣΜΕΝΟΥ ΜΟΤΕΡ.
2η ΕΒΔΟΜΑΔΑ
Ναι, πλησιάζουμε στα 20 λεπτά.
Φύσημα.
Κινείται.
Ναι. Και πάλι.
Φύσημα.
-Πού; Φύσημα; -Φύσημα;
Ναι.
Έναρξη ακρόασης… τώρα.
Δεν είναι τραγουδιστής.
Δεν είναι τραγουδιστής. Το ξέρω!
Είναι μόλις εκεί, αλλά… ξέρω.
-Είναι ψύλλος στ' άχυρα. -Ναι.
Και πρέπει να…
Είτε θα είναι εκεί και θα τραγουδούν είτε όχι.
ΔΡ ΜΑΪΚΛ ΠΟΥΛ ΘΑΛΑΣΣΙΟΣ ΟΙΚΟΛΟΓΟΣ
Λοιπόν, λέει για 4:00-4:30 στο Μαρίνα ντε Βαγιάρε.
-Αύριο; -Ναι.
Μέσα. Τέλεια.
Τέσσερα, δύο…
Είπα ότι δεν είχαμε κάποιο καλό τραγούδι, αλλά χαίρομαι που βγήκαμε κι εξασκηθήκαμε.
Αυτό είναι το σημαντικό κομμάτι, το υδρόφωνο.
Αυτό είναι το υδρόφωνο. Όταν βάζουμε το καλώδιο,
το υδρόφωνο πάει προς τα πάνω και η "ουρά" κάτω.
Έχει βαρίδι στο έδαφος και σημαδούρα ή… Ναι.
Ναι. Το τοποθετούμε στον ύφαλο και το περιτριγυρίζουν πολλά ψάρια.
-Καταγράφουμε πολλά κραξίματα. -Μάλιστα!
Θα ακούσεις πολλά τέτοια, και…
-Κι οι γαρίδες κροταλίζουν, αλλά… -Ναι.
Αν είναι κοντά ο τραγουδιστής, υπερκαλύπτει οτιδήποτε άλλο.
Κάνω ό,τι μπορώ
για να καταγράψω οτιδήποτε διαφορετικό συμβαίνει εδώ.
Μάλιστα.
Ναι.
Είναι 10 Σεπτεμβρίου,
και βρισκόμαστε έξω από τον ύφαλο στη Μοορέα.
Αν βρεθεί, ο ήχος ανήκει στη δρα Έλεν Γκάρλαντ
από το Πανεπιστήμιο Σεντ Άντριους.
Τοποθετούμε υδρόφωνα στον βυθό,
ελπίζοντας να περάσει αρκετά κοντά κάποιος τραγουδιστής.
Εντάξει, το ρίχνω. Ναι. Εντάξει.
Αποκαλούμε την επικοινωνία μας "γλώσσα".
Θεωρούμε πως αυτό που κάνουν οι φάλαινες διαφέρει.
Υποθαλάσσια, οι ήχοι κάνουν έως μισή ώρα να καμφθούν στον ορίζοντα…
ή να σβήσουν… μέσα σε λίγα δευτερόλεπτα και μέτρα.
Ήχοι καταφθάνουν διαρκώς…
από διαφορετικά μέρη και χρόνους.
Και με κάποιον τρόπο οι μεγάπτερες αποκρυπτογραφούν έναν ακουστικό κόσμο,
όπου παρελθόν και παρόν φτάνουν ταυτόχρονα.
Είναι σαν να γνωρίζεις τη διάρκεια ζωής του κάθε άστρου…
μόνο με τα αυτιά σου.
ΟΣΟ ΠΕΡΙΜΕΝΕΙ ΤΟ ΚΑΙΝΟΥΡΙΟ ΜΟΤΕΡ,
ΚΑΤΑΦΘΑΝΕΙ Η ΦΙΛΗ ΚΑΙ ΣΥΝΑΔΕΛΦΟΣ ΤΗΣ ΜΙΣΕΛ ΓΙΑ ΝΑ ΒΟΗΘΗΣΕΙ ΣΤΗΝ ΟΛΟΚΛΗΡΩΣΗ ΤΗΣ ΣΕΖΟΝ.
ΝΑΤΑΛΙ ΜΑΣΤΙΚ ΤΖΕΝΣΕΝ ΦΟΙΤΗΤΡΙΑ, ΘΑΛΑΣΣΙΑ ΟΙΚΟΛΟΓΙΑ
-Πόσες φάλαινες έχω μαρκάρει; -Έξι.
Έξι συνολικά. Φάλαινες, φάλαινες…
Μέγεθος ομάδας, δύο, ομάδα τριών, και μία εκεί πέρα. Έτσι;
Ναι.
-Συμβαίνει συχνά. -Ναι.
Ωραία.
-Εντάξει. -Ώρα για τρίλεπτο διάλειμμα.
Ναι.
Φάλαινα στην επιφάνεια!
-Τέλος η δουλειά μας. -Μα μπορούμε να τη βλέπουμε!
Ώρα για σνακ. Φέρε τα σνακ!
-Έλα, ατομικό τυράκι. -Τέλεια. Ευχαριστώ.
Ναι.
Πόσο μακριά πάμε για την επόμενη μελέτη;
-Μία ώρα ή έξι χιλιόμετρα. -Έξι χλμ.
Έξοχα.
Πόσες έρευνες κάνουμε σε μία ημέρα;
-Τέσσερις! -Τέσσερις.
Πόσο θα πεινάμε όταν γυρίσουμε;
-Πολύ! -Πολύ θα πεινάμε!
Συμβαίνουν πολλά στο αρχείο.
Αναμενόμενο, κυκλοφορούν πολλές φάλαινες.
Εδώ έχει ένα μισό κάλεσμα ενίσχυσης.
Αυτό λέγεται "αψίδα", και μετά η "σταγόνα".
Γουόπ, κάλεσμα ενίσχυσης, σταγόνα.
Σταγόνα, σταγόνα, σταγόνα.
Κάλεσμα ενίσχυσης, σταγόνα, σταγόνα, σταγόνα.
Πόσα έχεις ονομάσει;
Όλα τα έχω ονομάσει.
Ξέρεις πώς λέμε αυτό το κάλεσμα;
Ελέφαντα.
Όχι, κοντά είσαι. Σκέψου ένα άλλο ζώο που βγάζει τέτοιον ήχο. Ίσως νεκρό.
-Μαμούθ. -Πλησιάζεις.
Μαλλιαρό μαμούθ.
Όχι, λέγεται βροντόσαυρος.
"Ίσως" νεκρός;
Σίγουρα είναι νεκρός!
Με ξεγέλασες!
-Όντως μου θυμίζουν βροντόσαυρους. -Συμφωνώ.
-Ακούγεται σαν βροντόσαυρος. -Πράγματι.
Άλλες τρεις ημέρες για να έρθει η καινούρια μηχανή.
Προσπαθούμε να απαντήσουμε στο ερώτημα: "Είναι κάλεσμα επικοινωνίας το γουόπ;"
Και δεν έχουμε πολύ χρόνο.
Δημιουργούμε ένα αρχείο.
Για να δείξουμε, έστω, στον κόσμο και στις μελλοντικές γενιές
πως υπήρχε κάτι όμορφο εδώ.
Για να δώσω αυτές τις απαντήσεις, πρέπει να απομονωθώ από την κοινωνία.
Και να ζήσω σε έναν κόσμο όπου κυριαρχούν τα ζώα.
Και δεν το νιώθω σαν θυσία.
Το νιώθω σαν λύτρωση.
Ξέρω ότι θα επιστρέψω αλλαγμένη.
Και δεν ξέρω αν θα μπορώ να προσαρμοστώ…
στον ρόλο που είχα πριν.
Πήγα στην Ανταρκτική για έναν μήνα,
κι όταν ξαναγύρισα στον σκύλο μου και στον σύντροφό μου,
δεν μπορούσα να προσαρμοστώ.
Και αποχώρησα.
Και τρέμω μήπως ξανασυμβεί αυτό.
-Καταλαβαίνεις; -Ναι.
Τρέμω ότι δεν θα προσαρμόζομαι στον ρόλο που είχα όταν έφυγα.
Πρέπει να φεύγεις, αλλά όχι μόνο σωματικά, μα και πνευματικά.
Έρχεσαι εδώ επτά σεζόν τώρα.
Έχεις βρει τον τρόπο να προσαρμόζεσαι στην επιστροφή;
Όχι.
Αντ' αυτού…
κάνω το αντίθετο, και παίρνω ό,τι πολύτιμο έχω πίσω,
όπως εσύ, και το φέρνω εδώ.
Που μοιάζει πιο λογικό.
Γιατί εδώ είναι πιο ασφαλές να είσαι άνθρωπος.
3η ΕΒΔΟΜΑΔΑ
Δεν έχω ξαναδεί λιγότερες φάλαινες τόσο αργά στη σεζόν.
Και έχουμε μόνο μία καθαρή ηχογράφηση.
Ωραία. Κατεβάζουμε το υδρόφωνο.
-Όλα καλά. -Έξοχα.
Σημειώνω τα δεδομένα, για να μείνουμε εδώ ακριβώς όσο πρέπει.
-Μου λες την ώρα; Ακούω τώρα. -8:29.
-Εντάξει, ηχογραφώ. -Τέλεια.
Σκέτη απογοήτευση.
Κάνουν τρομερό θόρυβο το νερό και τα κύματα.
Μάλλον πρέπει να διακόψουμε στα 25. Απλώς… Γίνεται…
Γίνεται δύσκολο.
Είμαι εξουθενωμένη από όλο αυτό.
Όταν λέμε ότι είναι δύσκολο, μια πρόκληση, ενίοτε είναι σημάδι αδυναμίας.
Ιδίως ως γυναίκα σε αυτόν τον χώρο, δεν θες να δείχνεις αδυναμίες.
Φέτος έδωσα μια υπόσχεση να μείνω στο πεδίο μόνο δύο εβδομάδες.
Μου λείπει ο Ματ.
Νιώθω σαν να πέρασε μια ολόκληρη ζωή από τότε που τον είδα.
ΟΛΟΚΛΗΡΩΘΗΚΑΝ 19 ΑΠΟ 30 ΑΝΑΠΑΡΑΓΩΓΕΣ ΑΠΟΜΕΝΟΥΝ 6 ΗΜΕΡΕΣ
Είναι Τρίτη 27 Αυγούστου.
Είμαι η δρ Μισέλ Φουρνέ,
μαζί με τη σχεδόν, αλλά όχι ακόμη, δρα Νάταλι Μάστικ.
Εντάξει. Ωραία.
Είναι… πιο κοντά από τις άλλες;
Πάρα πολλές φάλαινες. Είναι πολλές οι φάλαινες.
-Μάλιστα. -Το αγαπημένο μου πρόβλημα.
Καλό πρόβλημα αυτό. Δες τες.
Δες!
Τέλεια.
Εντάξει, το γαλάζιο έχει δεθεί στην άγκυρα.
-Το γαλάζιο βυθίστηκε στο νερό. -Το γαλάζιο είναι στο νερό.
Είναι στο τέρμα η ένταση στο iPad;
-Ναι. -Είναι όντως;
-Βάλ' το πάλι. Παίζει; -Παίζει.
-Δεν το ρίξαμε στο νερό. -Να πάρει!
-Σταμάτα το. -Οχ, όχι.
Εντάξει. Είσαι έτοιμη;
Δεν ξέρω. Πολύ αγχωτικό.
-Ναι, έτοιμη. -Ωραία, πάμε.
Ένα. Δύο. Τρία, τέσσερα, πέντε.
Έξι, επτά, οκτώ, εννιά, δέκα, έντεκα.
Έτοιμη; Και ξεκινάμε.
Έχουμε μια ομάδα των δύο.
Τρεις μόνες. Μια ομάδα των τεσσάρων. Και δύο.
Εδώ. Νομίζω πως είναι μία εδώ.
Μελέτη νούμερο 26.
Τέλος χρόνου.
Μέγεθος ομάδας, τρεις. 145.6.
Ομάδα των δύο. 356.1.
Μία φάλαινα.
129.6.
Στα 180 με 455 μέτρα.
Για πρώτη φορά νιώθω την ηλικία μου.
Και θέλω να κάνω παιδί.
Τι θα το κάνεις το παιδί όταν έρχεσαι στο πεδίο;
Θα το παίρνεις μαζί.
Δύσκολη ερώτηση. Αναλόγως την εργασία πεδίου.
Αναλόγως τι σύντροφο θα έχω όταν κάνω την εργασία πεδίου.
Αν έχω σύντροφο που θα έρχεται μαζί, ναι.
Αν έχω κάποια ομάδα υποστήριξης.
Μιλάω πολύ σοβαρά.
-Κάνουμε έρευνα ενός μήνα. -Ναι.
Κάποιος μαζεύει μύρτιλλα με τα παιδιά, φτιάχνει τηγανίτες, βάζει πλυντήρια,
μαγειρεύει κάθε μέρα και πλένει τα πιάτα μετά το πρωινό.
Κι όταν γυρίσω απ' την έρευνα, την επόμενη μέρα αναλαμβάνω εγώ τα παιδιά.
Βάζεις ένα εδώ, τα κρατάς απ' τα χέρια, κι αν πέσουν, έπεσαν, τα ξανασηκώνεις.
Ναι.
Και μετά αλλάζουμε πάλι βάρδια κι είναι πάλι η σειρά σου.
-Ναι. Υπέροχο ακούγεται. -Ναι.
Σκέφτεσαι πόσο κατάκοπη θα είσαι;
Μόνο ένας μήνας είναι.
Ένας μήνας με εννιάωρη δουλειά στη βάρκα, επιστροφή στο σπίτι, αϋπνία.
Δεν υπάρχουν και πολλά καλά παραδείγματα στον χώρο μας.
Δεν τα χρειαζόμαστε.
Εντάξει.
-Μου είπε προς τα εδώ. -Έχουμε τραγουδιστή;
-Ναι; -Τραγουδά.
-Όταν πάμε… -Εντάξει, ναι.
…και σταματήσει να τραγουδά…
-Εντάξει. Άρα, θα πάμε… -Ναι.
-Γιατί την τελευταία φορά ξανάρχισε. -Ναι.
Εντάξει. Νομίζω… Ναι. Έτσι εξηγείται, γιατί ακούσαμε…
ακούσαμε πολύ όμορφα τραγούδια, άρα αν είναι εκεί… Ναι.
Εντάξει.
Το βυθίζω.
Πάμε προς τη σωστή κατεύθυνση. Έχει αυξήσει την ένταση.
Ναι, τώρα σίγουρα πάμε προς τη σωστή κατεύθυνση.
Ναι.
Εντάξει.
Είναι το ίδιο τραγούδι που ακούσαμε στην Αυστραλία.
Εκείνο που παρακολουθούμε όλη τη σεζόν.
Άρα, υπάρχουν τουλάχιστον δύο διαφορετικά τραγούδια εδώ.
Ένα πολιτιστικό σταυροδρόμι.
Αυτή η φάλαινα τραγουδά το τραγούδι από δυτικά.
Μα το άλλο τραγούδι πρέπει να προέρχεται από αλλού.
Και ο επόμενος πλησιέστερος πληθυσμός είναι κοντά στο Εκουαδόρ,
8.000 χιλιόμετρα ανατολικά.
Αυτό που νόμιζα για πρωτόγνωρο κοινό τραγούδι σε όλον τον Ν. Ειρηνικό,
ίσως να είναι απλώς ένα ενιαίο παγκόσμιο πολιτιστικό δίκτυο.
Χιλιάδες εγκέφαλοι, που μαθαίνουν και μοιράζονται
κάποια από τα πιο περίπλοκα ακουστικά μοτίβα στη Γη.
Το αποτέλεσμα εξέλιξης εκατομμύρια χρόνια παλαιότερης από τη δική μας.
Η μελέτη της κουλτούρας των φαλαινών ίσως είναι σαν να βλέπουμε κάτι για εμάς.
Πώς θα μπορούσαμε να επικοινωνούμε διαφορετικά
σε ένα εκατομμύριο χρόνια από τώρα.
Σε λίγο θα μάθουμε…
αν πέτυχε σε αυτήν.
Ξεκινά από εκεί. Εντάξει.
Στην πρώτη προηγούμενη περίοδο είναι ένα, δύο…
τρία γρυλίσματα.
Κανένα γουόπ.
Στη δεύτερη προηγούμενη περίοδο είναι ένα, δύο, τρία γουόπ.
Κατά τη διάρκεια, είναι ένα, δύο,
τρία, τέσσερα, πέντε, έξι, επτά…
οκτώ, εννιά, δέκα, έντεκα…
δώδεκα, δεκατρία.
Είναι δεκατρία.
-Πολύ ωραίο, έτσι; -Πολύ ωραίο.
Σου απαντούν.
Ακόμη νομίζω ότι δεν θα πετύχει.
Πόσο πολύ χαίρομαι!
Είναι πολύ δύσκολο να ερμηνεύσουμε τη γλώσσα του φυσικού κόσμου.
Να ακούσουμε και να κατανοήσουμε τι λέει στον εαυτό του.
Αναλογικά, είναι όπως όταν στρέφουμε όλους τους δορυφόρους μας προς τον ουρανό,
αφουγκραζόμενοι ένα σημάδι από το διάστημα.
Η ΠΡΩΙΜΗ ΑΝΑΛΥΣΗ ΤΗΣ ΔΡΟΣ ΦΟΥΡΝΕ ΔΕΙΧΝΕΙ
ΟΤΙ ΟΙ ΜΕΓΑΠΤΕΡΕΣ ΟΝΤΩΣ ΕΠΙΚΟΙΝΩΝΟΥΝ ΜΕ ΤΑ ΓΟΥΟΠ ΚΑΙ ΣΥΣΤΗΝΟΝΤΑΙ.
Η ΠΡΟΟΔΟΣ ΤΗΣ ΑΝΟΙΓΕΙ ΕΝΑ ΠΑΡΑΘΥΡΟ
ΣΤΟ ΠΩΣ ΟΙ ΦΑΛΑΙΝΕΣ ΔΙΑΤΗΡΟΥΝ ΔΙΑ ΒΙΟΥ ΣΧΕΣΕΙΣ.
Η ΔΡ ΓΚΑΡΛΑΝΤ ΣΥΝΕΡΓΑΖΕΤΑΙ ΜΕ ΔΙΕΘΝΕΙΣ ΕΠΙΣΤΗΜΟΝΕΣ
ΠΟΥ ΜΕΛΕΤΟΥΝ ΤΟ ΤΡΑΓΟΥΔΙ ΤΩΝ ΜΕΓΑΠΤΕΡΩΝ.
ΜΑΖΙ, ΔΗΜΙΟΥΡΓΟΥΝ ΕΝΑΝ ΧΑΡΤΗ
ΓΙΑ ΤΟ ΠΩΣ ΤΑ ΤΡΑΓΟΥΔΙΑ ΤΩΝ ΦΑΛΑΙΝΩΝ ΔΙΑΔΙΔΟΝΤΑΙ ΑΝΑ ΤΟΝ ΠΛΑΝΗΤΗ.
Η ΔΡ ΦΟΥΡΝΕ ΚΑΙ Η ΔΡ ΓΚΑΡΛΑΝΤ ΣΥΝΕΧΙΖΟΥΝ ΝΑ ΑΠΟΚΩΔΙΚΟΠΟΙΟΥΝ
ΤΟ ΦΑΙΝΟΜΕΝΙΚΑ ΠΑΛΑΙΟΤΕΡΟ ΠΑΓΚΟΣΜΙΟ ΣΥΣΤΗΜΑ
ΠΟΛΙΤΙΣΜΟΥ ΚΑΙ ΕΠΙΚΟΙΝΩΝΙΑΣ ΣΤΗ ΓΗ.
Υποτιτλισμός: Εύα Τανταλίδου